**กิตติกรรมประกาศ**

งานวิจัยดังกล่าวจะไม่สำเร็จหากไม่ได้รับความอนุเคราะห์ข้อมูลจากแหล่งข้อมูลวิจัยตลาดน้ำ ที่ให้ความอนุเคราะห์ด้านข้อมูลและอำนวยความสะดวกในด้านการศึกษา

ขอขอบคุณครอบครัวเอกวิเศษ ทั้งบิดา มารดา และพี่ชาย ที่คอยเลี้ยงดู สั่งสอน ส่งเสริม ให้กำลังใจและคำปรึกษาแก่ข้าพเจ้า ให้ไม่ย่อท้อต่ออุปสรรคในการดำเนินชีวิต และการร่ำเรียนเสมอมา8

ขอขอบคุณ อาจารย์วิสาข์ แฝงเวียง อาจารย์ที่ปรึกษาวิจัย ผู้ให้คำแนะนำ สั่งสอนในทุกๆเรื่อง ทั้งด้านเนื้อหาการเรียน และการใช้ชีวิต ทั้งยังสนับสนุนให้ข้าพเจ้าก้าวผ่านอุปสรรคเรื่อยมา

ขอขอบคุณคณะกรรมการวิจัยทุกท่าน ผู้ให้คำแนะนำ สั่งสอน ชี้แนะ ให้เห็นแนวทางในสิ่งที่ข้าพเจ้าบกพร่อง ทั้งยังคอยตักเตือน ว่ากล่าวในหลายสิ่งหลายประการ ไม่เฉพาะเนื้อหาการเรียน ข้าพเจ้าขอน้อมรับไปปรับปรุงและพัฒนาในอนาคต

ขอขอบคุณคณาอาจารย์สาขาเทคโนโลยีสถาปัตยกรรมทุกท่านที่ให้คำสอน ความรู้ โอกาส ประสบการณ์แก่ข้าพเจ้า ข้าพเจ้าขอน้อมรับมาปรับใช้ในชีวิตผู้ช่วยสถาปนิกภายภาคหน้า

ขอขอบคุณเพื่อนๆ ในสาขาเทคโนโลยีสถาปัตยกรรม ที่ฟันฝ่าอุปสรรคเคียงข้างกันมา ขอบคุณทุกคนที่มอบประสบการณ์ กำลังใจและการช่วยเหลือตลอดเวลาที่ศึกษาในสถาบันแห่งนี้

ตลอดจนผู้ที่เกี่ยวข้องทุก ๆ ท่านที่ไม่ได้กล่าวมา ณ ทีนี้ อันมีส่วนช่วยเหลือในส่วนใดส่วนหนึ่งจนงานวิจัยสำเร็จลุล่วงไปด้วยดี ผู้วิจัยขอขอบพระคุณมา ณ โอกาสนี้

เอเชีย เอกวิเศษ

ผู้จัดทำ